Офис на НАП Видин

Офисът на НАП в гр. Видин се намира по средата на пешеходната зона в централната част на града с административен адрес ул. „6 септември“ №12. Телефоните за връзка са 094/690450 и 094/690459. Имейлът е td\_vidin@nra.bg.

Сградата е в непосредствена близост до паркова зона, МЦ „Биомед“ и Банка ДСК и на 20 метра от главната търговска улица. Отстои на около 200 м. от централния площад, сградата на Община Видин и на 100 м. от сградата на Окръжен съд Видин. На около 300 м. са ЖП гара Видин и Автогара Видин.

Обществен транспорт до самия офис няма, предвид разположението му в централната пешеходната зона.

Пешеходните подходи към него са безопасни, предвид извършения цялостна реконструкция и ремонт на градския център през 2019 г.

 Входът за граждани е откъм парка, където е обособен малък служебен паркинг. Оборудван е с рампи за хора в неравностойно положение и детски колички.

 След входните врати е фоайето с централно разположени плот за охраната, деловодство, пулт на системата за управление на опашки, а в дясно – салонът за обслужване на клиенти, където е и офисът на обслужващата банка. В салона са обособени гишета без прегради, като най-близкото в дясно до входната врата е за хора в неравностойно положение, бременни и майки с деца. Съществува помещение за попълване на документи с налични попълнени образци от тях. Всички услуги се извършват на партерния етаж. При необходимост от достъп до други функции, има асансьор веднага след салона за обслужване.